29 
sværme, og man kan med Lethed fange dem i Mængde ved at 
svinge et Net henover Sandet (— uden at behøve at berøre dette 
—), aldeles som om det var flyvende Insekter, man fangede. Ved 
en enkelt Lejlighed har jeg dog også iagttaget en sådan „Svær¬ 
men “ af Talorchestia Deshayesi (— Arten ikke til at bestemme helt 
sikkert, da de indsamlede Exemplarer alle var Unger —) noget 
tidligere på Dagen, et Par Timer før Solnedgang. Det var et højst 
ejendommeligt Syn at se disse utallige små hvide Krebsdyr løbe 
om her i Strandkanten, så livligt som om det var Myrer. Kun 
når man stod stille, var det til at iagttage nærmere; bevægede 
man sig, begyndte de at springe allerede i et Par Meters Afstand. 
Ved disse Skarers Sværmen på Stranden hører man en tydelig 
hvislende Lyd af deres Kravlen og Springen, som man kan høre 
det ved stærkt befærdede Myre-Stier henover Løvbund i Skovene. 
Kommer man ud på Stranden om Morgenen, vil man næsten 
ikke finde en eneste Orchestia eller Talitrus frit på Stranden. De 
har gravet sig ned i Sandet, formodentlig før Dagens Frembrud. 
Lige ovenfor Højvandslinien, helst hvor Sandet er fast og glat, 
finder man da en Mængde små Hobe of løst, opgravet Sand, stærkt 
mindende om Blediernes Sandhobe. Graver man op i Sandet på 
slige Steder, finder man Orchestierne liggende lidt nede deri, højst 
et Par Centimeter dybt. Også talrige Huller uden Sand over finder 
man — det er Huller, som er lavet af Orchestierne, når de har 
gravet sig op af Sandet (— forsåvidt de ikke stammer fra Luft¬ 
blærer; jf. nedenfor). I stort Antal finder man også Orchestierne 
nedgravet under opskyllede Alger o. 1. på Strandbredden. Her kan 
man også finde enkelte Talitrus nedgravet. Men ‘ Hovedmængden 
af Talitrus vandrer længere op på Stranden, for at grave sig ned, 
oftest helt op til Klitfoden,*) undertiden helt op mellem Klitplan¬ 
terne. Her i det løse Sand finder man den da nedgravet, 4—5 
cm dybt, helt ned i det fugtige Sand; i det tørre, løse Overflade- 
Sand finder man dem aldrig. Man kan finde dem imellem Mare¬ 
halmens Rødder; men det beror da på, at de tilfældigvis har ned¬ 
gravet sig ved en sådan Busk; med Marehalmens Rødder har de 
4 Ved denne Vandring op for at finde en passende Plads at grave sig ned 
kommer Talitrus ikke sjælden til at passere Bledius-Dyschirius Bæltet, 
og man vil da finde Talitrus-Orchestia Bæltet både indenfor og udenfor 
Bledius-Dyschirius Bæltet. 
